טימותי הולך לבית הספר

טימותי הולך לבית הספר (באנגלית: Timothy Goes to School) היא סדרת הנפשה קנדית-הונג קונגית לילדים, המבוססת על מספר ספרים של הסופרת רוזמרי וולס. הסדרה הופקה על ידי Silver Lining Productions, Animation Services Hong Kong Limited ו-Nelvana, כאשר היא עוקבת אחר דביבון קטן בשם טימותי הלומד בכיתה א' ובכל יום לומד יחד עם חבריו דברים חדשים.

הסדרה שודרה בקנדה בערוץ TVOntario ובארצות הברית בערוץ PBS Kids, כאשר פרק הבכורה שלה שודר ב-30 בספטמבר 2000 ופרק הסיום שודר ב-28 בדצמבר 2001. בישראל הסדרה שודרה בדיבוב לעברית בערוץ הילדים, ולאחר מכן בערוץ הופ!, החל משנת 2002 עד שנת 2003. לסדרה הופקו שתי עונות ו-26 פרקים באורך 22 דקות, כאשר כל פרק מורכב משני פרקים משניים באורך 11 דקות.

== תקציר העלילה ==
העלילה עוקבת אחר טימותי, דביבון קטן אשר לומד בכיתה א'. הוא מתחיל את שנתו הראשונה בבית ספר יחד עם עוד עשרה תלמידים נוספים, שכל אחד מהם הוא בעל חיים שונה. הוא מתחבר אל הילדים, ויחד איתם הוא לומד כל יום משהו חדש. רוב התלמידים לומדים בכיתה של גברת צ'יקה, אשר תמיד מוכנה לעזור להם.

== דמויות ==
* טימותי (Timothy) – דביבון ידידותי. למרות שהוא הדמות הראשית בסדרה, לא כל הפרקים מרוכזים רק בו. הוא ילד צעיר בעל כוונות טובות.
* יוקו (Yoko) – חתולה. חברתו הטובה של טימותי. היא מנגנת היטב בכינור ורואה את הטוב באנשים, דבר שהופך אותה לחברותית. יוקו אוהבת את התרבות היפנית, דבר שגורם מדי פעם לבעיות שלה עם חבריה לכיתה.
* נורה (Nora) – עכברה חומה. לעיתים שתלטנית וזועפת. יש לה אח קטן.
* צ'ארלי (Charles) – עכבר אפור שאוהב לשחק לבד בהפסקה. הוא ביישן בבית ובבית הספר. הוא הילד הכי קטן בכיתה.
* לילי (Lilly) – שועלה שכחנית ומפוזרת. אוהבת להכין יצירות ולהתחבר עם חברים.
* פרנק א' (Frank 1) ופרנק ב' (Frank 2) – אחים תאומים בולדוגים צרפתיים שאוהבים ספורט, ולעיתים קרובות מדברים ביחד.
* דוריס (Doris) – בונה. שחקנית כדורגל מוכשרת. היא נגעלת מדברים רבים, ובעלת פחד מחרקים ועכבישים. יש לה אחים גדולים שהיא לפעמים לא מסתדרת איתם.
* פריץ (Fritz) – בואש שאוהב מאוד מדע. החכם של הכיתה שאוהב לעזור לכולם.
* קלוד (Claude) – דביבון שלעיתים שוויצר. מנסה להיות הטוב ביותר בבית ספר.
* גרייס (Grace) – חתולה מהמעמד הגובה שאוהבת מחול, במיוחד בלט, והחלקה על הקרח. מתעצבנת במהירות. היא חברה טובה של דוריס.
* גברת צ'יקה (Mrs. Jenkins) – שועלה והמורה של הכיתה. היא יודעת לנגן היטב בפסנתר. היא מוכנה לעזור לכל תלמידיה.
* גברת תפוח (Miss Appleberry) – מורה בואשת. היא הייתה מורה מחליפה של התלמידים לאחר שגברת צ'יקה שברה את זרועה.
* פרנק הגדול (Big Frank) – בולדוג צרפתי ואביהם היחיד של התאומים פרנק. הוא מדבר בקול עדין ואדיב מאוד. הוא אבא נהדר והוא תמיד מעודד את בניו.
* הנרי (Henry) – בונה. נהג האוטובוס והשרת של בית הספר. אוהב מאוד לעזור לתלמידים ואומר להם "שלום" בכל בוקר.

== מדבבים ==
הדיבוב העברי בוים והופק על ידי קובי אשל.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|טימותי
|אוסטין די יוליו
|אסתי ברעד פורים
|-
|יוקו
|ליסה ימאנקה
|מיטל גוטמן (2002)אורלי תגר (2003)
|-
|לילי
|מאג ראפמן
| rowspan="2" |אורלי קטן
|-
|פריץ
|לורי אליוט
|-
|הנרי
|ג'יימי ווטסון
|עפרון אטקין
|-
|פרנק א'
|דארן פרוסט
|שי חורש
|-
|פרנק ב'
|רוב סטפניוק
|גד צ'רנובילסקי
|-
|דוריס
|טרייסי ראיין
| rowspan="4" |הגר ריש
|-
|גברת צ'יקה
|פיונה ריד
|-
|קלוד
|ג'ואן וניקולה
|-
|נורה
|אליסון קורט
|-
|צ'ארלי
|מקס מורו
| rowspan="2" |מיכל צפיר
|-
|גרייס
|לינדה קאש
|-
|פרנק הגדול
|ניל קרון
|קובי אשל
|}

== שידור ==

== קישורים חיצוניים ==
* 

* 

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות טלוויזיה המבוססות על ספרים
קטגוריה:ערוץ הילדים: תוכניות רכש
קטגוריה:סדרות ערוץ הופ!
קטגוריה:תוכניות טלוויזיה שעלו לשידור בשנות ה-2000
קטגוריה:תוכניות טלוויזיה באנגלית
קטגוריה:סדרות PBS Kids